
Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Afrikaans of Zuid-Afrikaans weurt wel es de einege 
dochtertaol vaan 't Nederlands gezeen, meh 't heet 
ouch vaol kinmerke vaan 'n creooltaol. De taol is 
oontstande oet de veural Hollandse dialekte vaan de 
immigrante oet de zeventiende iew. De woordesjat is 
veur 95% ontliend aan't Nederlands. 't Afrikaans heet 
daoneve waord oet't Maleis, Portugees, Frans, Duits 
en inheems Afrikaanse taole euvergenome. 

Allewel tot ze ziech vaanaof't begin vaan't Hollands 
heet losgemaak, woort 't Afrikaans pas in 1923 es 
apaarte taol erkind. Daoveur gebruukde me 't 
Nederlands es cultuurtaol. 

't Afrikaans weurt veural gesproke in Zuid-Afrika en 
Namibie. 't Is ein vaan de elf officieel taole vaan Zuid- 
Afrika. 

Afrikaans 


Inheimse name: 

Afrikaans 

Gekald in: 

Zuid-Afrika, Namibie 

Classificatie: 

Indo-Europees 

Germaans 

Wes-Germaans 

Nederduits 

Nederfrankisch 

Hollands 

Afrikaans 

Aantal sjpraekers: 

zeker 6 miljoen vaan 
gebuurde, 

zeker 10 miljoen es vreem 
taol 

Conservatiegraod: 

neet bedreig 

Officieel taal: 

Zuid-Afrika 

ISO-639-code: 

af, afr, afr 


Versjelle met't Nederlands 


Grammair 

Aon de Afrikaanse grammair velt direk op tot ze hendeg versumpeld is vergeleke mit de Nederlandse 
grammair. De werkwaord hobbe meistes nog meh dreej vorm: eine veur d'n infinitief en't presens, eine veur 
't onvoltoejd deilwoord, en eine veur't voltoejd deilwoord: sing, singend, gesing. Bij de meiste verbe is de 
verleien tied verdwene (oetzongeringe: was, kon, wou, sou, moes, en groetendeils verouwerd: had, werd, 
mog, dag, wis). Nao persoene weure werkwaord neet vervoog. 







't Afrikaans heet 'n dobbel oontkinning, meh neet dezelfde wie in't Frans of awwer Limborgs. 't Hoofwoord 
kump ierst op zien vertrojde plaots, boenao aon't eind vaan de zin nog ins nie volg: Ek sou dit nooit se nie. 
(Vergliek't aajd-Mestreechs: lech en zouw dat noets zegke.) 


Oetspraok 

De v en z koume in gesproke Afrikaans trok es fen s, allewel tot de v wel behawwe gebleve is in de spelling. 
De ee en oo zien, wie in't vreuger Hollands en noe nog in't Zieuws, daolende twieklaanke. De -@n en -Ct 
zien (zjus wie in't Limborgs!), vervalle. 

Imago 


't Afrikaans had in de negentiende iew wieneg prestiezj; 't waor letterlek de taol vaan de Boere. Nao de 
vorming vaan de Zuid-Afrikaanse Unie in 1910 kraog de gemeinsjap vaan Afrikaanders evels 'n groete rol in 
't landsbestuur, boemet't prestiezj vaan de taol vaol steeg. 't Waore evels de promotors vaan de apartheid 
boemet me't Afrikaans nog't meist associeerde. Nao de afsjaffing daovaan in 1990 woort't Afrikaans vaan 
ein van de twie officieel taole ein vaan de elf. In alle domeine boe de zwarte bevolking noe begos te 
dominere woort't Afrikaans opzij gezet veur de Bantoetaole, of veur't Ingels. Allewijl weurt't Afrikaans 
ummer mie de taol vaan de Boere allein. 

